|  |  |
| --- | --- |
| Type tjeneste | Støttekontakt |
| Lovgrunnlag | Pasient- og brukerrettighetsloven § 2-1 andre ledd og Helse- og omsorgstjenesteloven § 3-2 første ledd nr. 6 bokstav b. |
| Klageadgang | Ja, jfr. Pasient- og brukerrettighetsloven § 7-2 |
| Egenbetaling | Nei |
| Formål med tjenesten | Skal bidra til en meningsfull fritid og deltagelse med andre, samt legge til rette for at tjenestemottaker kan danne seg et nettverk. Bidra til at tjenestemottaker kan bli tryggere på seg selv, og i større grad mestre ulike livssituasjoner. |
| Beskrivelse av tjenesten | En støttekontakt bistår tjenestemottaker til å oppnå en mer meningsfylt fritid gjennom sosialt samvær og ulike aktiviteter. Tjenesten kan gis både individuelt og i gruppe. Hovedregelen er at det innvilges inntil 3 timer per uke. |
| Målgruppe | Personer som har vansker for å komme seg ut på egenhånd, og/eller trenger hjelp og støtte for å mestre forskjellige fritidsaktiviteter og deltakelse i sosiale fellesskap.  |
| Kriterier og vurderinger | * Behov for bistand til sosial kontakt på grunnlag av fysisk/psykisk funksjonsnedsettelse, sosiale problemer eller rusmisbruk.
* Behov for sosial trening.
* Behov for å ivareta interesser og ferdigheter som en del av den totale livskvalitet.

**Forhold som ikke gir rett til tjeneste:** * Hjelpebehov som forventes dekket av foreldre/foresatte, søsken, besteforeldre, samboer/ektefelle, eller andre med nære relasjoner til søker.
* Norskopplæring til flykninger/innvandrere.
* Behov for praktisk bistand og transport.
* Personer som bor i institusjon eller omsorgsbolig med heldøgns tjenester vil som hovedregel ikke få innvilget støttekontakt.
 |